**ΧΑΡΑΚΤΗΡΙΣΤΙΚΑ ΤΩΝ ΑΤΟΜΩΝ**

1. Τα άτομα είναι τα μικρότερα σωματίδια στα οποία φθάνουμε διαιρώντας την ύλη με φυσικές ή χημικές μεθόδους
2. Παραμένουν αναλλοίωτα και δεν διασπώνται ούτε στα φυσικά ούτε στα χημικά φαινόμενα
3. Τα άτομα είναι πάρα πολύ μικρά και δεν μπορούμε να τα δούμε με τα μάτια μας. Κάποια **μεγάλα** άτομα μπορούμε να τα διακρίνουμε με **ειδικού τύπου σύνθετα μικροσκόπια**
4. Υπάρχουν 118 είδη ατόμων, δηλαδή όσα είναι και τα χημικά στοιχεία
5. Τα άτομα του ίδιου χημικού στοιχείου είναι ομοια μεταξύ τους. Δεν υπάρχουν δύο διαφορετικά στοιχεία με όμοια άτομα. Αν βρεθούν δύο **όμοια** άτομα τότε ανήκουν στο **ίδιο στοιχείο.**
6. Για να μπορέσουμε να μελετήσουμε τα άτομα που είναι αόρατα, λόγω του μικρού τους μεγέθους, χρησιμοποιούμε **τα προσομοιώματα**. Τα προσομοιώματα είναι σφαιρίδια διαφορετικού μεγέθους και χρώματος.

**ΠΡΟΣΟΧΗ: Τα άτομα δεν έχουν χρώματα! Τα χρώματα τα χρησιμοποιούμε εμείς για να τα διακρίνουμε!**

**ΧΑΡΑΚΤΗΡΙΣΤΙΚΑ ΤΩΝ ΜΟΡΙΩΝ**

1. Τα μόρια είναι τα μικρότερα σωματίδια των χημικών ενώσεων ή των χημικών στοιχείων που διατηρούν τις ιδιότητες των αντίστοιχων χημικών ενώσεων ή χημικών στοιχείων. ( ΠΡΟΣΟΧΗ: Δεν έχει νόημα να μιλάμε για μόρια μειγμάτων)
2. Τα μόρια παραμένουν αναλλοίωτα στα φυσικά φαινόμενα π.χ. εξάτμιση, βρασμός, τήξη, πήξη κ.λ.π.
3. Διασπώνται σε άτομα στα χημικά φαινόμενα-χημικές αντιδράσεις, π.χ. ηλεκτρόλυση, καύση,σκούριασμα σιδήρου κ.λ.π.
4. Τα μόρια αποτελούνται από άτομα
5. Υπάρχουν δύο είδη μορίων:

Α) Μόρια χημικών στοιχείων που αποτελούνται από **όμοια άτομα**

Β) Μόρια χημικών ενώσεων που αποτελούνται από **διαφορετικά είδη ατόμων.** Τα είδη των ατόμων είναι όσα και τα είδη των χημικών στοιχείων από τα οποία αποτελείται η χημική ένωση